Skeie Energy ble grunnlagt av Bjarne Skeie i 2007. Christian Selmer ble ansatt som administrerende direktør og selskapet etablerte kontorer på Forus. Selskapets hovedstrategi var å kjøpe funn og være med på utbyggingsfasen fram til produksjonsstart. I tillegg skulle det skapes en synergi med Skeies-gruppens øvrige virksomhet, ved at Skeie Energy skulle benytte Skeies-gruppens oppjekkbare rigger.